Document ID: 32005D0367

NEUVOSTON PÄÄTÖS,
tehty 14 päivänä huhtikuuta 2005,
jäsenvaltioille annettavasta valtuutuksesta ratifioida Euroopan yhteisön edun vuoksi merenkulkijoiden henkilöllisyystodistusta koskeva Kansainvälisen työjärjestön yleissopimus nro 185
(2005/367/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Euroopan yhteisö pyrkii luomaan vapauden, turvallisuuden ja oikeuden alueen, joka perustuu muun muassa yhteiseen viisumipolitiikkaan.
(2)
Kansainvälisen työjärjestön (ILO) (muutettu) yleissopimus nro 185, joka koskee merenkulkijoiden kansallista henkilöllisyystodistusta, hyväksyttiin Genevessä 19 päivänä kesäkuuta 2003 pidetyssä ILOn yleiskokouksessa, jonka oli kutsunut koolle Kansainvälisen työtoimiston hallintoneuvosto.
(3)
Edellä mainittu yleissopimus edistää merkittävästi merenkulkualan turvallisuuden parantamista kansainvälisellä tasolla ja merenkulkijoiden ihmisarvoisten elin- ja työolosuhteiden turvaamista, minkä vuoksi sen määräyksiä olisi suotavaa ryhtyä soveltamaan mahdollisimman pian. Eräät yleissopimuksen artiklat kuuluvat viisumeja koskevan yhteisön toimivallan piiriin.
(4)
Yhteisö ei voi ratifioida tätä yleissopimusta, koska vain jäsenvaltiot voivat liittyä sen osapuoliksi.
(5)
Tämän vuoksi neuvoston olisi valtuutettava ne jäsenvaltiot, joita perustamissopimukseen perustuvat viisumeja koskevat yhteisön säännöt sitovat, ratifioimaan yleissopimus yhteisön edun vuoksi tässä päätöksessä säädetyin edellytyksin.
(6)
Irlanti ja Yhdistynyt kuningaskunta eivät osallistu tämän päätöksen tekemiseen Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 1 artiklan nojalla. Näin ollen ja rajoittamatta mainitun pöytäkirjan 4 artiklan soveltamista tätä päätöstä ei sovelleta Irlantiin eikä Yhdistyneeseen kuningaskuntaan.
(7)
Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 4 artiklan nojalla tämä päätös on osoitettu Tanskalle,
ON TEHNYT TÄMÄN PÄÄTÖKSEN:
1 artikla
Jäsenvaltiot voivat ratifioida merenkulkijoiden kansallista henkilötodistusta koskevan, 19 päivänä kesäkuuta 2003 tehdyn yleissopimuksen.
Yleissopimuksen teksti on tämän päätöksen liitteenä.
2 artikla
Tämä päätös on osoitettu jäsenvaltioille Euroopan yhteisön perustamissopimuksen mukaisesti.
Tehty Luxemburgissa 14 päivänä huhtikuuta 2005.

Labels: 8
13
5
11